**Zápisnica**

**zo zasadnutia OZ v Kochanovciach konaného dňa 18.12.2018**

**Program** : podľa pozvánky

**Prítomní** : podľa prezenčnej listiny

**K bodu 1**

1. Rokovanie OZ otvorila a viedla starostka obce. Konštatovala, že na zasadnutí sú prítomní všetci zvolení poslanci a OZ je spôsobilé rokovať a uznášať sa na uzneseniach.
2. Návrh programu uvedený v pozvánke bol schválený hlasmi všetkých prítomných poslancov
3. Za overovateľov zápisnice boli určení Mgr. Čerevka a p. Rusinková , za zapisovateľku bola určená Ing. Ferjaková

K tomuto bodu bolo prijaté uznesenie č. 31/2018

**K bodu 2**

Predchádzajúce zasadnutie OZ bolo ustanovujúce a na ňom neboli prijaté uznesenia, ktorých plnenie by bolo potrebné zhodnotiť.

**K bodu 3**

Interpelujúci poslanci mali tieto dotazy, podnety a pripomienky:

Ing. Krídla navrhol umiestniť na autobusové zastávky hodiny a nádoby na odpad. Ing. Herpák navrhol umiestniť retardér na zákrute pri p. Chaľovi, zaslať opätovne žiadosť na políciu.

p. Perháčová navrhla vyzvať obyvateľov, ktorých sa problém týka, aby odstránili kamene z ulíc, ktoré obmedzujú premávku a predstavujú nebezpečie úrazu, navrhla preveriť splnenie zákonných podmienok u stavby za domom p. Webera.

**K bodu 4**

Hlavný kontrolór informoval o týchto kontrolách: kontrola zostavovania rozpočtu na rok 2019 ( výsledky uvedené v odbornom stanovisku k návrhu rozpočtu). Kontrola plnenia rozpočtu za uplynulé obdobie roku 2018.

Hlavný kontrolór predložil plán kontrolnej činnosti na 1. polrok 2019, ku ktorému dodal, že tento plán možno dopĺňať a meniť, ak obecné zastupiteľstvo alebo starostka obce požiada kontrolóra o vykonanie inej kontroly, ako je uvedené v pláne. Plán kontrolnej činnosti je prílohou tejto zápisnice a bol schválený hlasmi všetkých prítomných poslancov. K tomuto bodu bolo prijaté uznesenie č. 32/2018.

**K bodu 5**

Pred schvaľovaním rozpočtu obce predložil odborné stanovisko k návrhu rozpočtu hlavný kontrolór / je prílohou tejto zápisnice/. Zo strany poslancov neboli vznesené žiadne požiadavky ani iné návrhy. Rozpočet na rok 2019 bol schválený hlasmi všetkých prítomných poslancov uznesením č. 33/2018.

Uznesením č. 34/2018 bolo uložené obecnému úradu spracovať všeobecné záväzné nariadenie o poskytovaní dotácií.

**K bodu 6**

Zastupovaním starostky obce bol poverený Ing. Tomáš Herpák v rozsahu určenom v písomnom poverení, ktoré je prílohou tejto zápisnice.

**K bodu 7**

Okrem komisie na ochranu verejného záujmu, zriadenej na ustanovujúcom zasadnutí OZ bolo navrhnuté zriadiť ďalšie dve komisie a to: komisiu na ochranu verejného poriadku a komisiu pre šport, kultúru a mládež.

**Komisia pre ochranu verejného poriadku:**

**Predseda:** Ing. Jozef Krídla – poslanec

**Členovia:** *Jozef Benda* – poslanec, *Jana Rusinková* – poslankyňa, *Mgr. Vasiľ Goc* – občan

**Komisia pre šport, kultúru a mládež**

**Predseda:** *Ing. Miroslava Ferjaková* – poslankyňa

**Členovia:** *Mgr. Peter Čerevka* – poslanec, *Zuzana Perháčová* – poslankyňa,

 *Ingrid Šimurdová* - občan

Zriadenie týchto komisií a ich zloženie bolo schválené hlasmi všetkých poslancov uznesením č. 35/2018

**K bodu 8**

Vo všeobecnej rozprave boli prerokované otázky prípravy akcií a to: Silvester 2018, Fašiangový ples /16.02.2019/, Detský karneval /02.03.2019/, obecná zabíjačka / 26.01.2019/ Starostka obce požiadala poslancov o angažovanosť pri príprave a priebehu týchto akcií.

**K bodu 9**

Rokovanie OZ ukončila starostka obce o 19:30 hod.

Zapísala: Ing. Miroslava Ferjaková ..........................

Overovatelia zápisnice: Mgr. Peter Čerevka ...........................

 Jana Rusinková ...........................